ইটনা থানা পুলিশ গতকাল রাতে ইটনা থানার অফিসার ইনচার্জ কাজী আবুল হাসেম ও এস, আই হাবিবুর রহমান এবং এস, আই আবু ছৈয়দের নের্তৃত্বে সঙ্গীয় ফোর্সসহ গোপন সংবাদের ভিত্তিতে ডাকাতির প্রস্তুতিকালে উপজেলার ধনপুর ইউনিয়নের সুরমা নদীর চৌমুহনী এলাকা থেকে ৪ ডাকাতকে গ্রেফতার করে। থানা সূত্রে আরো জানা যায়, গ্রেফতারকৃত ৪জনই আন্তজেলা ডাকাতদলের সক্রিয় সদস্য। গ্রেফতারকৃতরা হচ্ছে, মিঠামইন উপজেলার বড়কান্দা পুরানহাটি গ্রামের কালা মিয়ার ছেলে কালু(৩৮), করিমগঞ্জ  থানার মাঝিরকোনা গ্রামের আসকর আলীর ছেলে বাবুল(৩০), সাল্লা থানার কামারগাও গ্রামের মৃত আইন উদ্দিনের ছেলে সুজন ও একই গ্রামের মৃত ধলাই মিয়ার ছেলে মালেক(৩৫)। এদের মধ্যে মালেকের নামে সাল্লা থানায় গ্রেফতারী পরোয়ানা থাকায় সাল্লা থানা পুলিশের হাতে তাকে সোপর্দ করা হয়। এ রিপোর্ট লেখা পর্যন্ত থানায় আইনি প্রক্রিয়া চলছে।